Hele rits Suid-Afrikaners in Barbarians-spanCurwin Bosch – (Foto: Facebook/ Timeline Photos) Hulle is bekend vir hul aanvallende hardlooprugby en die Barbarians-bestuur het ’n hele spul Suid-Afrikaanse spelers in hul groep vir hul komende toer gekies. Saam met Wêreldbeker-wenners soos Beast Mtawarira, Lukhanyo Am en Makazole Mapimpi sal Marco van Staden, Hencus van Wyk, Jano Vermaak, Morné Steyn, Curwin Bosch, André Esterhuizen en Dillyn Leyds ook in die kenmerkende swart en wit truie van die Barbarians diens doen. Die oudkaptein van die Leeus, Josh Strauss, is ook in die groep. Eddie Jones sal die span vir hul eerste wedstryd teen Fidji afrig, waarna éérs John Mitchell en dán Warren Gatland die afrigtersleisels vir die volgende wedstryde sal oorneem. 16 November teen Fidji 20 November teen Brasilië 30 November teen Wallis Voorspelers: Tendai Mtawarira, Rory Best, Enrique Pieretto, Luke Jones, Matt Philip, Pete Samu, Marco van Staden, Josh Strauss, Andrew Makalio, Campese Maafu, Hencus van Wyk, Tyler Ardron, Angus Cottrel. Agterspelers: Makazole Mapimpi, Mathieu Bastareaud, Lukhanyo Am, Jano Vermaak, David Havili, Morné Steyn, Santiago Iglesias, Curwin Bosch, Billy Meakes, Bautista Ezcurra, André Esterhuizen, Joe Powell, Dillyn Leyds.